open-index/open-wikipedia-markdown huggingface dataset:
Наталі Дэлон

**Наталі Дэлон** (; сапраўднае імя Франсін Канава, Francine Canovas; па першым мужы Бартэлемі; , , Марока — , , Францыя) — французская актрыса, сцэнарыст і рэжысёр. Другая жонка Алена Дэлона і яго адзіная афіцыйная жонка, маці Энтані Дэлона.

## Біяграфія 
Наталі Дэлон прыйшла ў кінематограф дзякуючы Алену Дэлону, з якім яна знаходзілася ў шлюбе ў 1964—1968 гадах. У гэтым шлюбе нарадзіўся сын Энтані Дэлон. Іх першы сумесны фільм «Самурай», зняты Жан-П’ерам Мельвілем, карыстаўся вялікім поспехам.

Пасля разводу Наталі працягвала працаваць з іншымі вядомымі рэжысёрамі. Пазней занялася рэжысурай і пісала сцэнарыі.

Апошняй кінаработай актрысы стаў, пасля 26-гадовага перапынку ў здымках, французска-нямецка-партугальскі драматычны фільм «Сабачая ноч» (2008 год) нямецкага рэжысёра Вернера Шротэра, «найвялікшага з маргінальных рэжысёраў», які атрымаў найбольшую вядомасць яго апошняй працай).

Памерла 21 студзеня 2021 года ў Парыжы ва ўзросце 79 гадоў ад раку падстраўнікавай залозы.

## Фільмаграфія 
* (1967) «Самурай» — Жанна Лагранж
## Крыніцы 
Катэгорыя:Актрысы Францыі
Анушка Дэлон

**Анушка Дэлон** (; нар. , Ж’ян) — французская актрыса кіно, тэатра і тэлебачання.

## Біяграфія 
Нарадзілася ў сям’і французскага акцёра Алена Дэлона (1935—2024) і нідэрландскай мадэлі Разалі ван Брэмен. У Анушкі ёсць малодшы брат Ален-Фаб’ен Дэлон і два старэйшыя браты ад іншых сувязяў бацькі. Анушка — цётка супермадэлі Элісан Ле Борж.

У 12 гадоў яна дэбютавала на экране з бацькам у тэлевізійным фільме «Леў», адаптаванай экранізацыі рамана Жазефа Кеселя. З 2007 па 2010 год Анушка Дэлон навучалася ў Cours Simon у Парыжы. З 2011 года яна выступала са сваім бацькам на сцэне Тэатр Буф-Парызьен.

У 2015 годзе яна была ўдзельнікам ігравога шоу «Форт Баярд».
## Крыніцы 
Катэгорыя:Актрысы Францыі
Рандонерынг

**Рандо́нерынг** (ад  — *доўгая прагулка*) — від веласіпеднага спорту на доўгія дыстанцыі, які бярэ свой пачатак у веласпорце . Заезды ў рандонерынгу завуцца **брэветамі**. Велагоншчыкі, удзельнікі брэвету, спрабуюць праехаць 200 км і больш, праходзячы праз загадзя вызначаныя «кантрольныя пункты» кожныя некалькі дзясяткаў кіламетраў. Мэтай удзельнікаў ёсць праезд трасы ў вызначаныя часавыя тэрміны, парадкавае месца на фінішы не мае значэння. Удзельнікі могуць ехаць паасобку ці групамі, час старту таксама можа быць розны, удзельнікі заезду самі забяспечваюць сябе ўсім неабходным для заезду і не маюць тэхнічнай падтрымкі. Удзельнік, які праехаў 200-кіламетровы заезд, завецца **рандонер**''''''. Міжнародным кіруючым органам рандонерынгу ёсць  (ACP), які супрацоўнічае з іншымі арганізацыямі па ўсім свеце.

Стандартнымі дыстанцыямі брэветаў ёсць:  (з лімітам праходжання ),  (),  (),  (),  (),  ().

## Крыніцы 
## Спасылкі 
Катэгорыя:Веласпорт
Со

**Со**:

## Прозвішча 
* Цзывай Со — брытанскі архітэктар

## Тапонім 
* Со (О-дэ-Сен)
* Со (рака)
Душы (Луарэ)

**Душы** — былы муніцыпалітэт у Францыі, у рэгіёне Цэнтральная даліна Луары, дэпартамент Луара. Насельніцтва — 1027 чалавек (2011). Муніцыпалітэт знаходзіўся прыкладна за 115 км на паўднёвы ўсход ад Парыжа, за 90 км на ўсход ад Арлеана. 1 студзеня 2016 года Душы і Манкарбон былі аб’яднаны ў новы муніцыпалітэт Душы-Манкарбон.
## Крыніцы 
Катэгорыя:Цэнтр — Даліна Луары
Месье Кляйн

**«Месье Кляйн»** () — дэтэктыўны драматычны фільм 1976 года рэжысёра Джозефа Лоўзі з Аленам Дэлонам у галоўнай ролі. Дзеянне карціны разгортваецца ў вішысцкай Францыі, і кафкіянскі сюжэт прысвечаны парыжскаму арт-дылеру, які прыняты паліцыяй за яўрэя з такім жа імем і становіцца ахвярай Халакоста, не здолеўшы даказаць сваё паходжанне.

Фільм з’яўляецца сумеснай вытворчасцю Францыі і Італіі. Прэм’ера адбылася на Канскім кінафестывалі 1976 года. «Месье Кляйн» атрымаў усеагульнае прызнанне крытыкаў і заваяваў тры прэміі «Сезар»: за лепшы фільм, лепшую рэжысуру (Джозеф Лоўзі) і лепшыя дэкарацыі (Аляксандр Траўнер). Ален Дэлон быў намінаваны як лепшы акцёр.

## Сюжэт 
Парыж, 1942 год. Рабер Кляйн не бачыць праблем у тым, што немцы акупуюць Францыю. У яго ёсць добрая кватэра, палюбоўніца і які расце бізнэс. Яўрэі, падвергнутыя дыскрымінацыйным законам, прынятымі французскім урадам, распрадаюць каштоўныя творы мастацтва — і Кляйну лёгка дамовіцца з імі пра выгадную цану. Яго прыемнае жыццё разбураецца пасля таго, як ён даведваецца, што ёсць іншы Рабер Кляйн — яўрэй з вельмі таямнічым паводзінамі. Вельмі хутка такая аманімія прыцягвае пільную (і пагрозлівую) увагу паліцыі да самавітага гандляра мастацтвам.

## У ролях 
* Ален Дэлон — месье Кляйн
* Жанна Маро — Фларанс
* Франсін Бержэ — Ніколь
* Жульет Берто — Жанін
* Луі Сенье — бацька Кляйна
* Жан Буіз — прадавец
* Масіма Джыроці— Шарль
* Майкл Лонсдэйл — П’ер

## Крыніцы 
Катэгорыя:Французскія фільмы 1976 года
Душы-Манкарбон

**Душы-Манкарбон** () — муніцыпалітэт у Францыі, у рэгіёне Цэнтральная даліна Луары, дэпартамент Луара. Утвораны 1 студзеня 2016 года шляхам зліцця муніцыпалітэтаў Душы і Манкарбон. Насельніцтва — 1355 чалавек (1 студзеня 2021 г.).
## Крыніцы 
Катэгорыя:Цэнтр — Даліна Луары
Забойства Троцкага (фільм)

**«Забойства Троцкага»** (), інакш **«Ледаруб»** — кінафільм рэжысёра Джозефа Лоўзі, які выйшаў на экраны ў 1972 годзе. Сцэнарыстам выступіў англійскі пісьменнік Нікалас Мослі, які ў 1966 годзе апублікаваў раман «Забойцы», прысвечаны забойству Льва Троцкага.

## Сюжэт 
У цэнтры ўвагі рэжысёра — апошнія некалькі месяцаў жыцця Льва Троцкага ў мексіканскім выгнанні і яго трагічная гібель ад рукі Рамона Меркадэра.

## У ролях 
* Ален Дэлон — Рамон Меркадэр
* Ромі Шнайдэр — Гіта Сэмюэлс
* Рычард Бёртан — Леў Троцкі
* Валянціна Картэзэ — Наталля Сядова, жонка Троцкага
* Энрыка Марыя Салерна — Саласар
* Карлас Міранда — Шэлдан Харт
## Крыніцы
Льняная прамысловасць

**Льняная прамысловасць** — галіна тэкстыльнай прамысловасці, якая вырабляе льняныя пражу і тэкстыль. Асноўнай сыравінай для яе з’яўляецца ільновалакно.

## Гісторыя 
Лён як тэкстыльны матэрыял вядомы ўжо каля 5000 гадоў. Егіпцяне і рымляне выраблялі тканіны з лёну.

У Сярэдневякоўі існавала вытворчасць палатна ў Швабіі, Сілезіі і Эльзасе.

Вялікае значэнне льняная прамысловасць мела ў XIX стагоддзі ў Ірландыі.  прывезлі лён з сабой у Амерыку. Там, а затым і ў Еўропе — з 1850 года, бавоўна, сабраная  ў паўднёвых штатах, выцесніла лён. Апрацоўка лёну была параўнальна працаёмкай. З-за неаднастайнасці ільняных валокнаў, якія ў параўнанні з бавоўнай нашмат даўжэйшыя, механізацыя працэсу прадзення лёну была дасягнута толькі на паўстагоддзя пазней, чым у выпадку бавоўны.

У XXI стагоддзі сыравіна для льняной прамысловасці паступае пераважна з Расіі, Польшчы, Чэхіі, Францыі і Бельгіі.

## Крыніцы 
## Літаратура 
* Erich Hornung: *Entwicklung und Niedergang der Hannoverschen Leinwandindustrie*, 1905

## Спасылкі 
* Kleine Kulturgeschichte des Leinens
* Das Leinenmuseum in Lisburn
Леапард (значэнні)

* Леапард
* Марскі леапард
* Леапард (раман)
* Леапард (фільм)
* Leopard 1
* Leopard 2
Дэлон

**Дэлон** — прозвішча.

## Вядомыя носьбіты 
* Ален Дэлон — французскі акцёр, прадзюсар, сцэнарыст
* Анушка Дэлон — французская актрыса
* Наталі Дэлон — французская актрыса, рэжысёр
* Энтані Дэлон — французска-амерыканскі акцёр
Со (О-дэ-Сен)

**Со** () — французская камуна, паўднёвы прыгарад Парыжа. Размешчана ў дэпартаменце О-дэ-Сен, рэгіён Іль-дэ-Франс, акруга Антоні. Горад Са знакаміты дзякуючы свайму замку і шырокаму парку, разбітаму паводле праекта Андрэ Ленотра.
## Крыніцы 
Катэгорыя:Прыгарады Парыжа
Самурай (фільм)

**«Самурай»** () — крымінальны мастацкі фільм Жана-П’ера Мельвіля. Фільм заснаваны на рамане Джаан Маклеад «Ранін».

## У ролях 
* Ален Дэлон — Жэф Кастэла
* Франсуа Пер’е — камісар паліцыі
* Наталі Дэлон — Жанна Лагранж
* Каці Разье — Валеры
* Мішэль Буарон — Вінер
* Жак Леруа — Гунман
* Рабер Фавар — бармэн
## Крыніцы 
Катэгорыя:Фільмы 1967 года
Інстытут фізікі кандэнсаваных сістэм НАН Украіны

**Інстытут фізікі кандэнсаваных сістэм НАН Украіны** — навукова-даследчая ўстанова ў складзе Аддзялення фізікі і астраноміі Нацыянальнай акадэміі навук Украіны, займаецца навуковымі даследаваннямі ў галіне статыстычнай тэорыі цвёрдых цел і мяккіх рэчываў, камп’ютарнага мадэлявання фізічных працэсаў і разлікаў асноўных фізічных характарыстык кандэнсаваных сістэм.

## Гісторыя 
Вясной 1969 года ў Львове быў утвораны аддзел статыстычнай тэорыі кандэнсаваных станаў Інстытута тэарэтычнай фізікі АН УССР. У 1980 годзе было створана яшчэ два навуковых падраздзяленні — аддзел тэорыі раствораў і аддзел квантавай статыстыкі, што дазволіла адкрыць у тым жа годзе Львоўскае аддзяленне статыстычнай фізікі ІТФ АН УССР. На базе аддзялення ў 1990 годзе быў утвораны Інстытут фізікі кандэнсаваных сістэм НАН Украіны.

## Структура 
* Аддзел статыстычнай тэорыі кандэнсаваных сістэм
** Лабараторыя статыстычнай фізікі складаных сістэм
* Аддзел квантавай статыстыкі
* Аддзел камп’ютарнага мадэлявання шматчасцінкавых сістэм
* Аддзел тэорыі мяккай матэрыі

## Спасылкі 
* Сайт інстытута

Катэгорыя:Нацыянальная акадэмія навук Украіны
Катэгорыя:Фізічныя інстытуты
Рока і яго браты

**«Рока і яго браты»** () — мастацкі фільм рэжысёра Лукіна Вісконці, які выйшаў на экраны ў 1960 годзе. Сюжэт фільма натхнёны эпізодам з рамана Джавані Тэсторы «Il ponte della Ghisolfa».

## У ролях 
* Ален Дэлон — Рока Парондзі
* Рэната Сальваторы — Сімоне Парондзі
* Анні Жырардо — Надзя
* Каціна Паксіну — Ружанцова Парондзі
* Спірас Факас — Вінчэнца Парондзі
* Макс Карцье — Чыра Парондзі
* Клаўдзія Кардынале — Джынета, жонка Вінчэнца
* Алесандра Панара — Франка, нявеста Чыра
* Клаўдзія Моры — працаўніца хімчысткі
* Паала Стопа — Чэры, трэнер па боксе
* Ражэ Анен — Марыні
* Рока Відалацы — Лука Парондзі
* Сюзі Дэлер — Луіза

## Крыніцы 
Катэгорыя:Фільмы Лукіна Вісконці
Катэгорыя:Выдатныя фільмы (Роджэр Эберт)
За скуру паліцэйскага

**«За скуру паліцэйскага»** () — французскі кінафільм, выканаўцам галоўнай ролі і рэжысёрам якога быў Ален Дэлон. Экранізацыя рамана Жана-Патрыка Маншэта «Колькі костак!».

## Сюжэт 
Пажылая дама наймае былога паліцэйскага Шука, каб расследаваць знікненне яе сляпой дачкі Марты. Але жанчыну забіваюць невядомыя ў цэнтры Парыжа да таго, як яна паспявае паведаміць дэтэктыву важную інфармацыю. Разам з адстаўным камісарам Эйманам і сваёй сакратаркай Шарлотай Шука спрабуе разблытаць справу, дзе замяшаныя розныя паліцэйскія службы і наркагандляры. Падчас расследавання на Шука ў кватэры ахвяры нападае нехта Прадзье; Шука́ забівае яго, але саўдзельнік знікае. Вярнуўшыся дадому, Шука трапляе ў засаду, зладжаную нейкім камісарам Мадрые. Ён забівае яго, у выніку яго пачынае шукаць не толькі таямнічая банда, але і паліцыя.

Затым выкрадаюць сакратарку Шука, якую ён ратуе ад смерці ў апошняе імгненне. Шука высвятляе, што ім маніпулюе паліцэйскі камісар Качыёлі, накіроўваючы супраць сваіх карумпаваных калег. Шука́ рызыкуе жыццём, каб высветліць ісціну і выкрыць банду. У апошні момант яго ратуюць паліцэйскія на чале з Качыёлі.

## У ролях 
* Ален Дэлон — прыватны дэтэктыў Шука
* Анн Парыё — Шарлота, сакратарка Шука
* Мішэль Аклер — Эйман/Тарпон
* Мірэй Дарк — дзяўчына на пераходзе (няма ў тытрах)
## Крыніцы
Інстытут тэлекамунікацый і глабальнага інфармацыйнага прастору НАН Украіны

**Інстытут тэлекамунікацый і глабальнага інфармацыйнага прастору НАН Украіны** — навукова-даследчая ўстанова ў складзе Аддзялення інфарматыкі Нацыянальнай акадэміі навук Украіны, займаецца навуковымі даследаваннямі ў галіне тэлекамунікацый і глабальнай інфармацыйнай прасторы. Створаны ў 2001 годзе.

## Структура 
* Аддзел фізічнага і матэматычнага мадэлявання
* Аддзел інфармацыйных і камунікацыйных тэхналогій
* Аддзел прыкладной інфарматыкі
* Аддзел інфармацыйнай бяспекі
* Аддзел даследаванняў навакольнага асяроддзя
* Аддзел прыродных рэсурсаў

## Спасылкі 
* Сайт інстытута

Катэгорыя:Нацыянальная акадэмія навук Украіны
Сезон 2007/2008 «Нёмана» Гродна

У сезоне 2007—2008 жаночы валейбольны клуб «Нёман» з Гродна.

## Склад каманды 
* Алена Бернатовіч (1987) 
* Анастасія Качалава (1987)
* Вікторыя Абуховіч (1989) 
* Анастасія Багданёнак (1987)
* Марыя Шпачук (1988)
* Наталля Мацейчык (1985)
* Анастасія Шулейка (1989)
* Анастасія Раўнейка (1983)
* Ганна Будревіч (1985)
* Любоў Ухлік (1988)
* Марына Вінаградава (1986)
* Наталля Шаман (1988)
* Ніна Сапач (1986)
* Валянціна Манько (Байгот) (1983)

## Гл. таксама 
* Сезон 2006/2007 «Нёмана» Гродна
* Сезон 2008/2009 «Нёмана» Гродна

## Спасылкі 
* 2007/08 
* ЕВРОКУБКИ. ПОДАРОК ИЗ ЛЮКСЕМБУРГА
2007/2008
Нёман Гродна
Катэгорыя:2007 год у Гродне
Катэгорыя:2008 год у Гродне
Адзін шанец на дваіх

**«Адзін шанец на дваіх»** () — французскі камедыйны баявік 1998 года.

## Сюжэт 
Аліс (Ванэса Парадзі) любіць рызыку і прыгоды. Яе любімы занятак — крадзеж дарагія аўтамабілі, за што яна ўжо не раз трапляла за краты. Яе жыццё рэзка мяняецца, калі адвакат перадае ёй касету, запісаную перад смерцю яе маці, якая вырашае такім чынам паведаміць дачцэ, хто з’яўляецца яе бацькам. Дакладней гэта Аліс павінна высветліць сама, бо верагодных бацькоў двое. Выйшаўшы з турмы, Аліс адпраўляецца на іх пошукі. Так яна знаёміцца ​​з Леа Брасакам (Жан-Поль Бельмандо), уладальнікам аўтасалона і калекцыянерам рэдкіх аўтамабіляў, і Жульен Віньялем (Ален Дэлон), уладальнікам рэстарана і выкрадальнікам алмазаў. Леа і Жульен спачатку зусім не ў захапленні ад думкі, што ім зараз прыйдзецца клапаціцца пра дарослую дачку — абодва закаранелыя халасцякі і не збіраюцца нічога змяняць у сваім жыцці.

Але раптам гісторыя набывае нечаканы паварот: Аліс, хаваючыся ад гвалтаўнікоў, зганяе аўтамабіль, які належыць рускай мафіі, у багажніку якога знаходзіцца чамадан з грашыма (50 млн даляраў). Кінуўшы машыну на дарозе, Аліс хаваецца, а чамадан пападае ў рукі паліцыі. Але верхавод мафіі Анатоль Шаркоў (Валерый Гатаеў) упэўнены, што грошы ў яе. Нованабытым бацькам даводзіцца дапамагаць дачцэ выблытацца з гэтай небяспечнай сітуацыі.

## У ролях 
* Жан-Поль Бельмандо — Леа Брасак
* Ален Дэлон — Жульен Віньяль
* Ванэса Парадзі — Аліс Тамаза
* Аляксандр Якаўлеў — рускі кілер
## Крыніцы 
Катэгорыя:Фільмы Патрыса Леконта
Роза Ізраілеўна Гульман

**Роза Ізраілеўна Гульман** (, Рагачоў, Гомельская вобласць — пасля 1988) — беларускі літаратуразнаўца.

## Біяграфія 
Нарадзіўся  года ў Рагачове. З сям’і служачых. Закончыла ў 1941 годзе Гомельскую СШ № 27. Падчас Вялікай Айчыннай вайны эвакуавалася ў Казахскую ССР, дзе ў 1941 г. паступіла на літаратурнае аддзяленне педагагічнага інстытута, у 1943 г. перавялася ў БДУ, які закончыла ў 1945 г. Была залічаная ў аспірантуру БДУ па спецыяльнасці «беларуская літаратура». Адначасова працавала ў рэдакцыі «Настаўніцкай газеты», у 1947—1980 гг. працавала навуковым супрацоўнікам Інстытута літаратуры АН БССР.

Пасля 1988 г., калі выехала з сям’ёй з СССР, біяграфічныя звесткі адсутнічаюць.

## Навуковая дзейнасць 
Дэбютавала ў друку ў 1950 г. Удзельнічала ў выданні зборнікаў твораў Я. Купалы, М. Лынькова, З. Бядулі і інш. Займалася праблемамі тэксталогіі. Аўтарка кніг «Проблема научного издания литературного наследия Янки Купалы: (Принципы установления авторского текста)» (Мінск, 1965), «У. I. Ленін і некаторыя праблемы выдання спадчыны класікаў літаратуры» (Мінск, 1971), «Стан і задачы купалаўскай тэксталогіі» (Мінск, 1980), шматлікіх літаратуразнаўчых артыкулаў («Беларуская літаратура», «ЛіМ», «Маладосць», «Полымя», «Мінская праўда», «Весці АН БССР», «Зара»).

## Крыніцы 
## Спасылкі 
Катэгорыя:Эмігранты з СССР
Сезон 2007/2008 «Камунальніка» Магілёў (жаночы валейбол)

У сезоне 2007—2008 жаночы валейбольны клуб «Камунальнік» з Магілёва прымаў удзел у наступных турнірах:
* Чэмпіянат Беларусі 2007/2008 ( **2 месца**).

## Склад каманды 
* Наталля Пузырь (1988),
* Галіна Секач (1987),
* Ганна Копка (1988),
* Анастасія Міклашэвіч (1988),
* Людміла Семчанка (1988),
* Таццяна Маркевіч (1988),
* Галіна Каршакевіч (1987),
* Вікторыя Рыгораўна Арцёмава (1990),
* Вольга Паўлюкоўская (1988),
* Алена Астроўская (1986),
* Алена Козік (1986),
* Кацярына Антанчэнка (1986).

## Трэнеры каманды 
*  Віктар Ганчароў (галоўны трэнер)

## Гл. таксама 
* Сезон 2006/2007 «Камунальніка» Магілёў (жаночы валейбол)
* Сезон 2008/2009 «Камунальніка» Магілёў (жаночы валейбол)

## Спасылкі 
* Kommunalnik Mogilev 
* ЕВРОКУБКИ. ПОДАРОК ИЗ ЛЮКСЕМБУРГА
2007/2008
Камунальнік Магілёў
Катэгорыя:2007 год у Магілёве
Катэгорыя:2008 год у Магілёве
Леапард (фільм)

**«Леапард»** () — гістарычная кінаэпапея Лукіна Вісконці, знятая ў 1962 годзе па матывах рамана «Леапард» князя Джузэпэ Тамазі ды Лампедуза. Дзеянне разгортваецца ў часы Рысарджымента.

Стужка атрымала «Залатую пальмавую галіну» Канскага кінафестывалю 1963 года і лічыцца адной з вяршыняў сусветнага кінамастацтва.

## Крыніцы 
Катэгорыя:Фільмы Лукіна Вісконці
Катэгорыя:Ватыканскі спіс фільмаў
Катэгорыя:Выдатныя фільмы (Роджэр Эберт)
Іван Яфімавіч Гурбан

**Іван Яфімавіч Гурбан** (, в. Юшавічы, Нясвіжскі раён — , в. Юшавічы, Нясвіжскі раён) — беларускі паэт.

## Біяграфія 
Нарадзіўся  года ў вёсцы Юшавічы. У 1936—1939 гг. вучыўся на майстра-краўца ў суседняй вёсцы Ракавічы. У 1939—1944 г. працаваў краўцом-прыватнікам. У 1944 г. быў мабілізаваны ў Чырвоную Армію, потым працаваў у вугальных капальнях. Па вяртанні ў 1947—1949 гг. працаваў паштальёнам. Закончыў Усесаюзныя завочныя ўліковыя курсы (1953), працаваў рэвізорам, рахункаводам у калгасе, загадчыкам крамы ў вёсцы, старшынёй Юшавіцкага сельсавета. У 1965—1970 гг. муляр у Нясвіжскім міжкалгасбудзе, у 1971—1975 гг. меліяратар, у 1975—1980 гг. будаўнік у калгасе.

Сябра Саюза пісьменнікаў Беларусі з 1994 года.

Памёр  года вёсцы Юшавічы Нясвіжскага раёна. Пахаваны на мясцовых могілках.

## Творчасць 
Публікавацца пачаў у 1949 г. у часопісе «Работніца і сялянка». Друкаваўся ў перыядычных выданнях «Вясёлка», «Бярозка», «Літаратура і мастацтва» і інш. Аўтар кніг вершаў для дзяцей «Чубаценькі будзільнік» (Мінск, 1979), «Калі ветрык спачывае» (Мінск, 1985), «Пахі вясны» (Мінск, 1991), а таксама выдадзеных пасмяротна зборнікаў «Паэт» (Мінск, 2012), «Выбранае» (Мінск, 2021).

## Крыніцы 
Катэгорыя:Беларускамоўныя паэты
Катэгорыя:Дзіцячыя пісьменнікі Беларусі
Катэгорыя:Паэты Беларусі
Інстытут электроннай фізікі НАН Украіны

**Інстытут электроннай фізікі НАН Украіны** — навукова-даследчая ўстанова ў складзе Аддзялення фізікі і астраноміі Нацыянальнай акадэміі навук Украіны, займаецца навуковымі даследаваннямі ў галіне атамнай фізікі, фізікі электронных і атамных сутыкненняў, нізкаэнергетычнай ядзернай фізікі, фізікі лазераў на парах металаў, аптычнага і лазернага прыборабудавання.

## Гісторыя 
У 1981 г. на базе ўжо існаваўшых асобных навуковых аддзелаў інстытутаў АН УССР — аддзела фотаядзерных працэсаў Інстытута фізікі АН УССР (створанага ў 1969 годзе) і аддзела тэорыі адронаў Інстытута тэарэтычнай фізікі АН УССР (створанага ў 1970 годзе) было створана Ужгарадскае аддзяленне Інстытута ядзерных даследаванняў АН УССР (ІЯД). У 1992 г. Ужгарадскі філіял ІЯД быў рэарганізаваны ў **Інстытут электроннай фізікі НАН Украіны**.

## Структура 
* Аддзел электронных працэсаў і элементарных узаемадзеянняў
* Аддзел квантавай і плазменнай электронікі
* Аддзел матэрыялаў функцыянальнай электронікі
* Аддзел фотаядзерных працэсаў

## Спасылкі 
* Сайт інстытута

Катэгорыя:Нацыянальная акадэмія навук Украіны
Катэгорыя:Фізічныя інстытуты
Зацьменне (фільм, 1962)

**«Зацьменне»** () — кінафільм рэжысёра Мікеланджэла Антаніёні, які выйшаў на экраны ў 1962 годзе. Завяршае своеасаблівую трылогію, распачатую карцінамі «Прыгода» і «Ноч». Стужка атрымала спецыяльны прыз журы Канскага кінафестывалю.

## У ролях 
* Моніка Віці — Віторыя
* Ален Дэлон — П’еро
* Франсіска Рабаль — Рыкарда
* Луі Сенье — Эркалі
* Ліла Брыньёнэ — маці Віторыі
* Расана Роры — Аніта
* Мірэла Рычардзі — Марта

## Крыніцы 
Катэгорыя:Фільмы 1962 года
Катэгорыя:Фільмы Мікеланджэла Антаніёні
Катэгорыя:Фільмы па сцэнарыях Мікеланджэла Антаніёні
Катэгорыя:Фільмы па сцэнарыях Таніна Гуэра
Чорны цюльпан (фільм)

**«Чорны цюльпан»** () — французскі прыгодніцкі кінафільм. Прэм’ера адбылася 28 лютага 1964 года. Насуперак назве і адпаведнаму надпісу ў цітрах фільм не мае нічога агульнага з аднайменным раманам Аляксандра Дзюма-бацькі (толькі некалькі імёнаў былі ўзятыя з рамана, сюжэт фільма з кнігай амаль ніяк не звязаны).

Натурныя здымкі праходзілі ў Іспаніі, у тым ліку ў горадзе Касерэс. Інтэр’ерныя здымкі прайшлі на студыі «Victorine» у ​​Ніцы.

## У ролях 
* Ален Дэлон — Гіём дэ Сен-Про / Жульен дэ Сен-Про
* Вірна Лізі — Караліна (Кара) Плантэн
* Доўн Адамс — маркіза Катрын дэ Вігонь
* Акім Таміраў — маркіз дэ Вігонь
* Адольфа Марсільяк — барон Ля Муш
* Франсіс Бланш — Плантэн
* Рабер Мануэль — князь дэ Гразіяк
## Крыніцы 
Катэгорыя:Фільмы 1964 года
Вулангангскі ўніверсітэт

**Вулангангскі ўніверсітэт** () — аўстралійская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Вуланганг у штаце Новы Паўднёвы Уэльс.

## Агульная характарыстыка 
У 1951 годзе ў Вуланганге быў створаны філіял Тэхналагічнага ўніверсітэта Новага Паўднёвага Уэльса (вядомага  з 1958 года як Універсітэт Новага Паўднёвага Уэльса). У 1961 годзе быў заснаваны Вулангангскі ўніверсітэцкі каледж пры Універсітэце Новага Паўднёвага Уэльса, і каледж быў афіцыйна адкрыты ў 1962 годзе. У 1975 годзе Вулангангскі ўніверсітэт быў створаны як незалежная ўстанова. Акрамя Аўстраліі, універсітэт мае кампусы ў Дубаі, Ганконгу і Малайзіі.

## Структура 
* Факультэт мастацтваў, сацыяльных і гуманітарных навук
* Факультэт бізнесу і права
* Факультэт інжынерыі і інфармацыйных навук
* Факультэт прыродазнаўства, медыцыны і здароўя

## Спасылкі 
* Афіцыйная інтэрнэт-старонка ўстановы

## Крыніцы 
Катэгорыя:Навучальныя ўстановы з англійскай мовай навучання
Катэгорыя:Універсітэты Аўстраліі
Інстытут прыкладнога сістэмнага аналізу МАН Украіны і НАН Украіны

**Інстытут прыкладнога сістэмнага аналізу МАН Украіны і НАН Украіны** — навукова-навучальная ўстанова ў складзе Аддзялення інфарматыкі Нацыянальнай акадэміі навук Украіны, падпарадкавана Нацыянальнай акадэміі навук Украіны і Міністэрству адукацыі і навукі Украіны. Створана ў 1997 годзе на базе навукова-даследчага інстытута прыкладнога сістэмнага аналізу НАН Украіны і Міністэрства асветы Украіны і кафедры матэматычных метадаў сістэмнага аналізу НТУУ «КПІ». Гэта звязана з арганізацыяй ва Украіне мэтанакіраваных навуковых даследаванняў, правядзеннем і каардынацыяй навукова-тэхнічнай і адукацыйнай дзейнасці ў галіне прыкладнога сістэмнага аналізу, найноўшых інфармацыйных тэхналогій і камп’ютарных навук.

## Структура 
### Навучальныя падраздзяленні 
* Кафедра матэматычных метадаў сістэмнага аналізу
* Кафедра сістэмнага праектавання
* Кафедра штучнага інтэлекту

### Навуковыя падраздзяленні 
* Навукова-даследчы аддзел сістэмнай матэматыкі
* Навукова-даследчы аддзел матэматычных метадаў сістэмнага аналізу
* Навукова-даследчы аддзел прыкладнога нелінейнага аналізу
* Навукова-даследчы аддзел інфармацыйных рэсурсаў

## Спасылкі 
* Сайт інстытута

Катэгорыя:Нацыянальная акадэмія навук Украіны
Вірна Лізі

**Вірна Лі́зі** (; , Анкона, Марке — , ) — італьянская , лаўрэат прэміі «Сезар» і «Сярэбранай прэміі за лепшую жаночую ролю» Канскага кінафестывалю, трохразовы лаўрэат прэміі «Давід дзі Данатэла» (1980, 1983, 1996) і шэрагу іншых кінематаграфічных узнагарод.
## Крыніцы
Кубак Беларусі па баскетболе сярод жанчын 2010

**Кубак Беларусі па баскетболе сярод жанчын 2010** — 14-ы кубак Рэспублікі Беларусь па баскетболе сярод жанчын. Кубак праводзіўся ад 22 кастрычніка да 11 снежня 2010 года.

## Адборачны раўнд 
### Група А 
### Група Б 
## Фінал чатырох 
## Гл. таксама 
* Чэмпіянат Беларусі па баскетболе сярод жанчын 2010/2011

## Спасылкі 
* Кубок Беларуси. Линия “Горизонта”
* Кубок Беларуси. Финал четырех. Тема на двоих

2010
Катэгорыя:2010 год у баскетболе
Катэгорыя:Спорт у Беларусі ў 2010 годзе
Універсітэт Новага Паўднёвага Уэльса

**Універсітэт Новага Паўднёвага Уэльса** () — аўстралійская дзяржаўная вышэйшая навучальная ўстанова са статусам даследчага ўніверсітэта, якая месціцца ў горадзе Сідней у штаце Новы Паўднёвы Уэльс.

## Агульная характарыстыка 
Заснаваны ў 1949 годзе, да 1958 года ўніверсітэт быў вядомы як Тэхналагічны ўніверсітэт Новага Паўднёвага Уэльса. Ён з'яўляецца сябрам глабальнай сеткі даследчых універсітэтаў і займае 19-е месца ў свеце і 3-е месца ў Аўстраліі ў «QS World University Rankings 2024». У Канберы дзейнічае філіял універсітэта пры Аўстралійскай акадэміі сіл абароны.

## Структура 
* Школа бізнесу
* Факультэт мастацтва, дызайну і архітэктуры
* Факультэт інжынерыі
* Факультэт права і справядлівасці
* Факультэт медыцыны і здароўя
* Факультэт прыродазнаўчых авук
* Філіял у Канберы

## Спасылкі 
* Афіцыйная інтэрнэт-старонка ўстановы

## Крыніцы 
Катэгорыя:Навучальныя ўстановы з англійскай мовай навучання
Катэгорыя:Універсітэты Аўстраліі
Ячмень (значэнні)

**Ячмень** — шматзначны тэрмін.

* Ячмень — род раслін сямейства .
** 
* Ячмень — захворванне.
Інстытут газу НАН Украіны

**Інстытут газу НАН Украіны** — навукова-даследчая ўстанова ў складзе Аддзялення энергетыкі і энергетычных тэхналогій Нацыянальнай акадэміі навук Украіны, займаецца навуковымі даследаваннямі ў галіне прыкладной тэорыі гарэння, цеплаабмену, газадынамікі, тэрмахіміі, тэрмадынамікі, кінетыкі і іншых навуковых напрамкаў у спалучэнні з прыкладнымі даследаваннямі, накіраванымі на распрацоўку тэхналогій і абсталявання для рацыянальнага і эфектыўнага выкарыстання прыроднага газу і іншых відаў паліва ў прамысловасці, энергетыцы, на транспарце, у камунальнай цеплаэнергетыцы. Створаны ў 1949 годзе як *Інстытут выкарыстання газу ў камунальнай гаспадарцы і прамысловасці АН УССР*, пад сучаснай назвай — з 1963.

## Структура 
* Аддзел тэрмахімічных працэсаў і нанатэхналогій
* Аддзел тэхналогіі альтэрнатыўны паліў
* Аддзел газавых тэхналогій
* Аддзел абароны атмасфернага паветра ад забруджвання
** Лабараторыя абыходжання з небяспечнымі рэчывамі і адходамі
* Аддзел высокатэмпературнага цепламасаабмену
* Аддзел тэрмічных гетэрагенных працэсаў
* Аддзел праблем прамысловай цеплатэхнікі
* Аддзел плазменных працэсаў і тэхналогій
* Цэнтр вадародных тэхналогій

## Спасылкі 
* Сайт інстытута

Катэгорыя:Нацыянальная акадэмія навук Украіны
Яўген Паўлавіч Ціханцоў

{{Спартсмен
 |медалі              = 

{

}
}}
**Яўген Паўлавіч Ціханцоў** (нар. 4 лістапада 1998 года) — беларускі цяжкаатлет, бронзавы прызёр летніх Алімпійскіх гульняў 2024 года, двухразовы чэмпіён Еўропы і чэмпіён свету (2019), сярэбраны прызёр чэмпіянату свету сярод моладзі 2017 года. Заслужаны майстар спорту Рэспублікі Беларусь (2026).

## Кар’ера 
На чэмпіянаце свету 2017 года сярод моладзі ў Токіа Яўген Ціханцоў па выніках спаборніцтваў заняў 2-е месца з агульнай сумай 378 кг у вагавой катэгорыі да 94 кг і стаў сярэбраным прызёрам юніёрскага першынства свету.

На летняй Універсіядзе 2017 года ў Тайбэі заняў выніковае шостае месца ў вагавой катэгорыі да 94 кг, набраўшы агульную суму 368 кг.

На чэмпіянаце Еўропы 2017 года сярод моладзі стаў уладальнікам сярэбранага медаля з агульнай сумай 368 кг.

У пачатку лістапада 2018 года на Чэмпіянаце свету ў Ашхабадзе ў вагавой катэгорыі да 96 кг заваяваў малы бронзавы медаль у практыкаванні рывок, падняўшы штангу вагой 180 кг. У выніковым пратаколе стаў чацвёртым не дабраўшы да абсалютнага бронзавага медаля адзін кілаграм.

На чэмпіянаце Еўропы 2019 года ў Батумі заваяваў тытул Еўрапейскага чэмпіёна, зафіксаваўшы агульную вагу па суме двух практыкаванняў 400 кг таксама перамог у асобных практыкаваннях (рывок — 178 кг, штуршок — 222 кг).

У верасні 2019 года на чэмпіянаце свету ў Патае, выступаючы ў вазе 102 кг, заваяваў золата ў суме з вынікам 398 кг (180 кг+218 кг), перамогшы Чжын Юнсена з Паўднёвай Карэі.

У Саудаўскай Аравіі, дзе адбыўся Чэмпіянат свету па цяжкай атлетыцы 2023 года, у катэгорыі да 102 кг заваяваў бронзавы медаль чэмпіянату свету з вынікам 394 кг па суме двух практыкаванняў. Малы залаты медаль у рыўку таксама дастаўся яму (183 кг).

У лютым 2024 года на чэмпіянаце Еўропы ў Сафіі заваяваў залаты медаль па суме двух практыкаванняў з вынікам 398 кг. У практыкаванні «штуршок» стаў першым (217 кг), а ў практыкаванні «рывок» быў другім (181 кг).

На летніх Алімпійскіх гульнях у Парыжы ў 2024 годзе у катэгорыі да 102 кг заваяваў бронзавы медаль з вынікам па суме двух практыкаванняў — 402 кг (183+219), што на 4 кг менш, чым у алімпійскага чэмпіёна Лю Хуаньхуа.

## Узнагароды і званні 
* Медаль «За працоўныя заслугі» (2024).
* Званне «Гамяльчанін года» ў намінацыі «На вяршыні Алімпу» (2024, Гомель). Імя дададзена на гарадскую Дошку гонару (12.09.2024).
* Ганаровая грамата Гомельскага аблвыканкама (06.11.2024) — *за дасягненні высокіх паказчыкаў у спорце, вялікі асабісты ўклад у развіццё фізкультуры і спорту ў Гомельскай вобласці*. 
* Заслужаны майстар спорту Рэспублікі Беларусь (2026).

## Крыніцы 
## Спасылкі 
* Яўген Ціханцоў на сайце IWF

Катэгорыя:Чэмпіёны свету па цяжкай атлетыцы
Катэгорыя:Чэмпіёны Еўропы па цяжкай атлетыцы
Катэгорыя:Цяжкаатлеты Беларусі
Катэгорыя:Старонкі з недагледжанымі перакладамі
Вяртанне Казановы

**«Вяртанне Казановы»** () — фільм рэжысёра Эдуара Ньермана, зняты паводле аднайменнай аповесці Артура Шніцлера. Выйшаў у пракат 13 траўня 1992 года.

## Сюжэт 
Джакама Казанова пастарэў, яго слаўныя амурныя прыгоды засталіся ў мінулым. Але ён не можа змірыцца з тым, што яго час сышоў. У фільме паказана суперніцтва Казановы і маладога лейтэнанта Ларэнцы, які не лічыць яго сур’ёзным супернікам.

## У ролях 
* Ален Дэлон — Джакама Казанава
* Вадэк Станчак — Ларэнцы
* Ален Кюні — маркіз
* Фабрыс Лукіні — Каміль
* Эльза Лунгіні — Марколіна
* Дэлія Бакарда — Амелі
* Жак Бадэ — абат
## Крыніцы 
Катэгорыя:Фільмы 1992 года
Сяргей Часнавіцкі

**Сяргей Часнавіцкі** (нар. ) — беларускі валейбаліст і трэнер.

## Біяграфія 
Скончыў Магілёўскі дзяржаўны ўніверсітэт імя А. А. Куляшова.

У студзені 2019 года стаў памочнікам галоўнага трэнера «Дынама-Метар» Дзяніса Мацвеева. У сакавіку стаў выканаўцам абавязкаў галоўнага трэнера.
 
У верасні 2022 прызначаны на пасаду рулявога жаночай зборнай Беларусі па валейболе.

## Крыніцы 
## Спасылкі 
* Siarhei Chasnavitski 
* Чесновицкий Сергей
* Сергей Чесновицкий назначен главным тренером ВК «Динамо-Метар»!
* Белорусский тренер: Тяжело оценивать соперников Гянджи
* Сергей Чесновицкий поделился планами на товарищеские матчи со сборной России

Катэгорыя:Валейбалісты Беларусі
Катэгорыя:Валейбольныя трэнеры Беларусі
Катэгорыя:Трэнеры жаночай зборнай Беларусі па валейболе
Катэгорыя:Трэнеры «Камунальніка» Магілёў (жаночы валейбол)
Катэгорыя:Трэнеры «Дынама-Метар»
Катэгорыя:Выпускнікі Магілёўскага дзяржаўнага ўніверсітэта імя Аркадзя Куляшова
Катэгорыя:Трэнеры «Барысаў-БДУФК»
Неўтаймаваны

**«Неўтаймаваны»** () — французскі кінафільм, трэцяя і апошняя рэжысёрская праца Алена Дэлона. Экранізацыя аднайменнага рамана Андрэ Карофа. Фільм прысвячаецца Рэнэ Клеману.

## Сюжэт 
Здзейснена рабаванне ювелірнай крамы. Выкрадзеныя брыльянты паліцыя не знайшла. Галоўны герой, Жак Дарнэ, апынуўся за кратамі. Праз 8 гадоў ён выходзіць на волю і адразу робіцца аб’ектам увагі дзвюх груповак: мафіі і паліцыі. Кожная з іх хоча атрымаць схаваныя каштоўнасці.
## Крыніцы 
Катэгорыя:Фільмы 1983 года
Аўкуба японская

**Аўкуба японская** (*Aucuba japonica*) — вечназялёная дэкаратыўная расліна сямейства .

## Апісанне 
Невялікі куст з мясістымі каранямі. Лісце авальна-прадаўгаватае, зялёнае, скурыстае, з бліскучай паверхняй, ёсць стракаталістая форма з мармурова-залацістым лісцем — залатое дрэва. Кветкі дробныя, бураватыя, у пірамідальных мяцёлчатых суквеццях на канцах галін. Плады — каралава-чырвоныя касцянкі.

## Пашырэнне 
Радзіма — Японія. Культывуецца ў аранжарэях і пакоях як лісцева-дэкаратыўная расліна. Размнажаюць чаранкамі, маладыя расліны перасаджваюць штогод, больш старыя — праз 2-3 гады. Цвіце ў сакавіку-красавіку.

## Зноскі 
## Літаратура 
* 

Катэгорыя:Двухдольныя
Катэгорыя:Дэкаратыўныя расліны
Катэгорыя:Кусты
Катэгорыя:Расліны, апісаныя ў 1783 годзе
Кубак Беларусі па баскетболе сярод жанчын 2009

**Кубак Беларусі па баскетболе сярод жанчын 2009** — 13-ы кубак Рэспублікі Беларусь па баскетболе сярод жанчын. Кубак праводзіўся 7-11 кастрычніка 2009 года у спартзале ГрВАР у Гродне.

## Турнірная табліца 
## Гл. таксама 
* Чэмпіянат Беларусі па баскетболе сярод жанчын 2009/2010

## Спасылкі 
* Гродно модно

2009
Катэгорыя:2009 год у баскетболе
Катэгорыя:Спорт у Беларусі ў 2009 годзе
Катэгорыя:2009 год у Гродне
Катэгорыя:Кастрычнік 2009 года
Цай Юаньпэй

**Цай Юаньпэй** (, 11 студзеня 1868 — 5 сакавіка 1940) — кітайскі дзяржаўны дзеяч, навуковец,  і педагог. Міністр асветы Кітайскай Рэспублікі, заснавальнік і першы прэзідэнт , рэктар Пекінскага універсітэта.

## Біяграфія 
Нарадзіўся 11 студзеня 1868 года ў павеце Шаньінь правінцыі Чжэцзян дзяржавы Вялікая Цын у сям’і банкаўскага службоўца.

У 22 гады атрымаў ступень цзіньшы і стаў членам акадэміі Ханьлінь.

У 1907 годзе паехаў у Германію і паступіў у Лейпцыгскі ўніверсітэт, дзе вывучаў філасофію, эстэтыку, антрапалогію і эксперыментальную псіхалогію. Займаўся перакладамі з нямецкай на кітайскую.

У 1911 годзе вярнуўся ў Кітай.

З 3 студзеня па 14 ліпеня 1912 года быў міністрам асветы Кітайскай рэспублікі. Адыграў вырашальную ролю ў правядзенні рэформы адукацыі ў 1912 годзе, спрыяў развіццю ў Кітаі жаночай адукацыі. Падаў у адстаўку з-за неўхвалення палітыкі Юань Шыкая.

У 1913 годзе з’ехаў ва Францыю, дзе заняўся вывучэннем французскай мовы, а таксама дапамагаў у арганізацыі Кітайска-французскай адукацыйнай асацыяцыі.

У 1916 годзе вярнуўся ў Кітай, дзе заняў пасаду рэктара Пекінскага ўніверсітэта, які займаў да 1926 года.

У 1928 годзе прыняў удзел у стварэнні Акадэміі Сініка і стаў яе першым прэзідэнтам.

У 1936 годзе захварэў і адышоў ад грамадскага жыцця.

Пайшоў з жыцця 5 сакавіка 1940 года ў Ганконгу.

Файл:蔡元培雕像.JPG|Бюст Цай Юаньпэя на тэрыторыі Пекінскага ўніверсітэта

## Крыніцы 
Катэгорыя:Постаці Імперыі Цын
Катэгорыя:Пекінскі ўніверсітэт
Катэгорыя:Члены Гаміньдана
Катэгорыя:Акадэмікі Акадэміі Сініка
Катэгорыя:Вучоныя Кітая
Катэгорыя:Педагогі Кітая
Катэгорыя:Выкладчыкі Пекінскага ўніверсітэта
Сіцылійскі клан (фільм)

**«Сіцылійскі клан»** () — крымінальная драма Анры Вернёя паводле аднайменнага рамана Агюста Ле Брэтона. Галоўныя ролі ў фільме сыгралі зоркі французскага кіно — Жан Габэн, Ален Дэлон і Ліна Вентура.

## Сюжэт 
Налётчык Ражэ Сартэ (Ален Дэлон), якому за забойства двух паліцэйскіх пагражае смяротнае пакаранне, падчас перавозкі з Палаца правасуддзя ў турму бяжыць з турэмнага аўтафургона. Уцёкі арганізаваны кланам Маналезэ — сіцылійцамі, якія размясціліся ў Францыі. Начальнік брыгады па барацьбе з бандытызмам камісар Ален Ле Гоф (Ліна Вентура) пачынае вышук злачынца.

Жадаючы з’ехаць з Францыі і разумеючы, што для гэтага неабходна буйная сума грошай, Сартэ прапануе кіраўніку клана, старому Віторыа Маналезэ (Жан Габэн) абрабаваць выставу ювелірных каштоўнасцяў. Клану і Сартэ пры дапамозе амерыканскіх мафіёзі атрымоўваецца захапіць самалёт, які перавозіць каштоўнасці, пасадзіць яго на аўтастраду пад Нью-Ёркам, захапіць каштоўнасці і схавацца.

Аднак клану становіцца вядома, што падчас падрыхтоўкі да рабавання Сартэ меў сувязь з Жаннай, жонкай старэйшага сына Маналезэ. Жадаючы адпомсціць за гонар сям’і, Віторыа Маналезэ рыхтуе Сартэ пастку. Падчас «разборкі» Віторыа забівае і Жанну, і Сартэ. Вярнуўшыся дадому, Віторыа застае там камісара Ле Гофа, які прыйшоў арыштаваць яго за рабаванне самалёта.

## У ролях 
* Ален Дэлон — Ражэ Сартэ
* Жан Габэн — Віторыа Маналезэ
* Ліна Вентура — камісар Ален Ле Гоф
* Ірына Дэмік — Жанна Маналезэ.
* Сідні Эрл Чаплін — Жак (пілот у бандзе)
* Амедэа Нацары — Тоні Нікасія
## Крыніцы 
Катэгорыя:Фільмы 1969 года
Кубак Беларусі па баскетболе сярод жанчын 2008

**Кубак Беларусі па баскетболе сярод жанчын 2008** — 12-ы кубак Рэспублікі Беларусь па баскетболе сярод жанчын. Кубак праводзіўся 8-12 кастрычніка 2008 года у спартзале ГрДВАР у Гродне.

## Турнірная табліца 
Заўвагі: 
Крыніца:

## Гл. таксама 
* Чэмпіянат Беларусі па баскетболе сярод жанчын 2008/2009

## Крыніцы 
2008
Катэгорыя:2008 год у баскетболе
Катэгорыя:Спорт у Беларусі ў 2008 годзе
Катэгорыя:2008 год у Гродне
Катэгорыя:Кастрычнік 2008 года
Уладзіслаў Казіміравіч Умястоўскі

**Уладзіслаў Казіміравіч Умястоўскі** (, Вільня — ) — гаспадарчы дзеяч у Расійскай імперыі, граф.

## Біяграфія 
Нарадзіўся ў 1833 годзе ў Вільні. Адзіны сын Казіміра Умястоўскага і Юзэфы (з роду Дунін-Раецкіх).

У дзевяцігадовым узросце яго завезлі ў Санкт-Пецярбург на вучобу ў Царскасельскі ліцэй. Пасля заканчэння ліцэя ён пайшоў на службу ў Гродзенскі гусарскі полк імя фон дэр Пахлена. Адслужыўшы ў арміі ў рангу штабс-ротмістра, прыняў дадзены бацькамі маёнтак Пузіневічы над Нёманам, недалёка ад Навагрудка, а таксама мястэчкі Мір і Гарадзею ў тагачаснай Мінскай губерні. Праз некалькі гадоў, праведзеных у войску, цалкам прысвяціў сябе гаспадарцы ў Пузевічах, дзе навёў належны парадак.

Захапляўся мастацтвам, паэзіяй, літаратурай. Выязжаў за мяжу, наведаў Іспанію, Англію, Італію, Швейцарыю, Бельгію, Галандыю і Францыю, дзе пазнаёміўся з многімі знакамітымі асобамі: Аляксандрам Дзюма і яго сынам, Арсэнам Гаўзэ і іншымі.

Троцкі павятовы маршалак ў 1879—1882 гг. На адным з баляў Уладзіслаў Умястоўскі пазнаўёміўся з Янінай Вострарог-Садоўскай, дачкой магната з Валыні. Гэтае знаёмства закончылася шлюбам. Маладыя павянчаліся 15 ліпеня у 1882 годзе ў Варшаве. Яму тады было 48 гадоў, а ёй — 22. Месцам пастаяннага жыхарства сям’і стаў Жамыслаўль, які Уладзіслаў Умястоўскі атрымаў у спадчыну па смерці маці.

Маладая сям’я некаторы час жыла ў флігелі палаца, а ў ім самім распачалі рамонт. Граф Уладзіслаў асабіста сачыў за многімі гаспадарчымі работамі. Ахвотна выкарыстоўваў новаўвядзенні, прымаў прафесійныя парады і дапамогу спецыялістаў па сельскай гаспадарцы, такіх, напрыклад, як варшаўскі інжынер-аграном Людвік Росман. У 1855 годзе пабудаваны новы бровар, вырабленую тут гарэлку экспартавалі за мяжу. Гадавалі пчол, а з мёду выраблялі старапольскую медавуху. Аднак граф страга прытрымліваўся забароны піць алкаголь ў Жамыслаўлі.

У 1900 годзе Уладзіслаў і Яніна Умястоўскія прынялі рашэнне аб узвядзенні мураванага касцёла ў Суботніках. Будаўніцтва касцёла стала для Уладзіслава адным з галоўных жыццёвых праектаў.

Памёр у 1905 годзе ў Вільні. Памінальную імшу правялі ў Вільні, а труну з целам перавезлі ў Суботнікі, дзе ў 1904 годзе адбылася кансэкрацыя касцёла Святога Уладзіслава.

## Спасылкі 
* Жамыслаўль: краязнаўчы даведнік

Катэгорыя:Павятовыя маршалкі троцкія
Уладзіслаў
Фронт нацыянальнага выратавання

**Фронт нацыянальнага выратавання** () - румынская палітычная арганізацыя, якая кіравала краінай са снежня 1989 па май 1990 года, калі ў краіне прайшлі ўсеагульныя выбары. Узнікла ў першыя дні пасля звяржэння Мікалае Чаўшэску і падзення сацыялістычнага рэжыму ў краіне ў выніку Румынскай рэвалюцыі. Пазней была пераўтворана ў палітычную партыю.

## Гісторыя 
У 1989 гаду некаторыя члены РКП напісалі ліст Чаўшэску, дзе крытыкавалі яго злоўжыванні ўладай і эканамічную палітыку з вельмі левых пазіцый.

Гэты ліст атрымаў назву «Ліст шасці», таму што быў напісаны шасцю вядомымі членамі РКП.

Яно атрымала агалоску ў заходняй прэсе, перадавалася па радыё "Свабодная Еўропа", дзе яго стварэнне прыпісвалі падпольнай арганізацыі "Фронт нацыянальнага выратавання".

22 снежня 1989 г., арганізацыя была ўпершыню абвешчана Іонам Іліеску, яго прыхільнікі занялі тэлецэнтр у Бухарэсце, ён выступіў са зваротам і аб'явіў аб стварэнні арганізацыі пад назвай Фронт нацыянальнага выратавання. Была сфарміравана рада ФНВ.

На працягу 4 дзён Іліеску стварыў часовы ўрад, кіраўніком якога прызначыў Пятру Рамана, а сам стаў кіраўніком дзяржавы. Фронт меў шырокую базу прыхільнікаў, але ў асноўным у яго кіраўніцтва ўваходзілі апальныя функцыянеры РКП.
 (у цэнтры) разам з Думітру Мазілу (злева) і Пятры Раман (справа), 23 сьнежня 1989]]
27 снежня 1989 г. ФНУ аднавілі сістэму выбараў. Былі таксама адноўлены асноўныя румынскія партыі: нацыянальна-сялянская і нацыянальна-ліберальная.
Катэгорыя:Палітычныя партыі Румыніі
Катэгорыя:Дзяржавы ў гісторыі Румыніі
Катэгорыя:Гісторыя Румыніі
Тамаш Умястоўскі

**Тамаш Умястоўскі** ( — ) — дзяржаўны дзеяч Вялікага Княства Літоўскага.

## Біяграфія 
Займаў пасады земскага рэгента ў Лідзе, Ашмянах і ў Галоўным віленскім трыбунале. З 1792 года быў ашмянскім земскім суддзёю, а ўрэшце стаў старшынёю Галоўных судоў літоўскіх правінцый. Яго параца пад назваю «Літоўскі працэс» на працягу доўгага часу служыла судзейскаму асяроддзю ў якасці кодэкса асноўных законаў.

Набыў шэраг маёнткаў і вёсак, такіх як Клявіца, Арлоўцішкі, Гяложы, Квяткоўцы, Суботнікі, Тамашполе, Круканы, Залессе, Туланка, Карэйвічы, Нацкавічы, Лушнева, Жэмласлаў. У 1794 годзе ўспыхнула паўстанне Касцюшкі, і Тамаш прыняў у ім актыўны ўдзел, а пасля яго падаўлення, пэўны час правёў у эміграцыі. Жадаючы зберагчы сваю маёмасць ад касацыі за ўдзел у паўстанні, ён перапісаў яе на свайго брата Якуба.

Не меў сям’і, калі ў 1809 годзе паміраў Якуб Умястоўскі, кіраванне ўсёй маёмасцю ён даручыў свайму брату Тамашу.

Пасля яго смерці ў 1822 годзе ўсе ўладанні засталіся сынамі брата Якуба.

## Творы 
* Sądowy Process Czyli Sposob Prawowania się w Trybunale y Wszystkich Subselliach W. Xięstwa Litew. — Grodno, 1782.

## Спасылкі 
* Радавод Пешхолаў-Умястоўскіх

Катэгорыя:Суддзі земскія ашмянскія
Тамаш
Астэрыкс на Алімпійскіх гульнях

**«Астэрыкс на Алімпійскіх гульнях»** () — камедыя Тама Лангмана і Фрэдэрыка Фарэсцье. Трэці фільм, зняты на аснове коміксаў пра Астэрыкса і Абелікса, а таксама працяг фільма «Астэрыкс і Абелікс: Місія „Клеапатра“». Сусветная прэм’ера фільма адбылася 30 студзеня 2008 года.

## Сюжэт 
Гал Палюбвікс закаханы ў грэчаскую царэўну Ірыну. Але яе бацька хоча выдаць яе за Брута, сына Юлія Цэзара, для паляпшэння адносін з ім. Каб адцягнуць вяселле, Ірына аб’яўляе, што выйдзе за пераможцу будучых Алімпійскіх гульняў. Даведаўшыся пра гэта, Астэрыкс і Абелікс вырашаюць дапамагчы сябру заваяваць сэрца царэўны і выйграць Гульні. Астэрыкс, Абелікс, Панарамікс і Ідэфікс адпраўляюцца ў Алімпію. Тым часам Брут спрабуе рознымі спосабамі пазбавіцца бацькі і заняць яго трон.

На спаборніцтвах па кіданні дзіды Брут выкарыстоўвае так званы «допінг», і ў яго вырастаюць вялізныя грудкаватыя цягліцы, але падчас кідка ён літаральна здзімаецца, і пралятае ўвесь стадыён, а ў канцы ледзь не збівае Цэзара, але той змог ухіліцца. Затым адбываюцца спаборніцтвы па кіданні дыска. Астэрыкс і Абелікс перамагаюць усіх і рыхтуюцца прымаць віншаванні, але тут Карнедурус паведамляе Бруту, што яны карысталіся чароўным зеллем. Брут заяўляе пра гэта, і камісія праводзіць жукатэст. У выніку галаў дыскваліфікуюць. А пераможцамі спаборніцтваў становяцца грэкі. Рымляне атрымліваюць перамогу ў спаборніцтвах па барацьбе дзякуючы сакрэтнай зброі Брута — Гумунгусу. На наступны дзень падчас гонкі ўзмоцнены зеллем Брут адольвае аднаго за адным удзельнікаў спаборніцтва. На колах застаюцца толькі ён, Палюбвікс і Шумікс. Ашуканец частуе сваіх коней зеллем і перамагае, але Астэрыкс распавядае пра выкрут друіда — у зелле быў дададзены фарбавальнік, які робіць сінім язык, а ў коней Брута як раз сінія языкі. Ірына загадвае таму паказаць язык, і ён аказваецца цалкам сінім. Брута выкрываюць і перамогу прысуджаюць Галіі.

Адразу ж пасля заканчэння Гульняў Брут з падкупленымі стражнікамі загадвае арыштаваць Цэзара, але ніхто з іх не вырашаецца гэта зрабіць. Брут і яго саўдзельнікі становяцца рабамі. У Алімпіі святкуюць вяселле Палюбвікса і Ірыны, запрашаючы гасцей з усёй Рымскай імперыі.

## Крыніцы 
Катэгорыя:Астэрыкс
Катэгорыя:Фільмы пра Алімпійскія гульні
Катэгорыя:Кінакамедыі Францыі
Якуб Умястоўскі

**Якуб Умястоўскі** (, Вільня — ) — грамадскі і гаспадарчы дзеяч у Рэчы Паспалітай і Расійскай імперыі, граф.

## Біяграфія 
Нарадзіўся ў 1764 годзе. Сын Гераніма Тадэвуша і Мар’яны Багеньскай. Змоладу прысвяціў сябе грамадзянскай службе. Маючы амаль 23 гады, узначаліў службу каморніка Лідскага пагранічча. У далейшым хутка ўзыходзіў па прыступках сваёй службы ўгору: суддзя гродскі на Ашмяншчыне ў 1789 годзе, суддзя земскі ў 1792 годзе.

Атрымаўшы ў спадчыну значную суму грошай, будучы практычным і працавітым чалавекам, Якуб пачаў скупляць на Ашмяншчыне маёнткі. 4 студзеня 1807 года Якуб Умястоўскі набыў у Антона Нестара Кеневіча маёнтак Жамыслаўль. Распачаў тут будову палаца. Якуб пераехаў у Жамыслаўль з Клявіцы, якую разам з братам Марцінам яны купілі ў Вінцэнта Грабскага ў 1786 годзе. Дом стаў паменшанай копіяй Лазенкоўскага палаца ў Варшаве.

Якуб Умястоўскі ажаніўся з Ганнай, дачкой Крыштафа Пузыны з Казельска і Мар’яны з роду графоў Юдыцкіх. Умястоўскія вырашылі разбудаваць сваю Жамыслаўскую рэзідэнцыю. Гэта быў вялікі палац з брусавага дрэва, пафарбаванага ў белы колер, з ашалёванымі шэрай дранкай вугламі, з жоўтымі рамамі вокнаў і чатырма ганкамі з ліхтарыкамі. Дах быў ламаны, пакрыты гонтамі чырвонага колеру. Гаспадары збудавалі над ракой Гаўяй драўляны і часткова мураваны спіртзавод (гажэльня). 

Парафіяльны касцёл у Граўжышках на адлегласці 10 вёрст ад Клявіцы быў фундаваны Якубам Умястоўскім з дрэва клявіцкага лесу. У самой Клявіцы таксама знаходзіцца драўляны касцёл, узведзены Ганнай Умястоўскай.

Якуб і Ганна былі зацікаўлены ў тым, каб іх зямля прыносіла добрыя плёны. З гэтай мэтай на месцы высечаных лясоў яны заклалі новыя фальваркі: Рацішкі, Казімірава і Людвінаў.

У студзені 1800 года Якуб Умястоўскі абраны на пасаду Ашмянскага маршалка. Памёр у снежні таго ж года, даручыўшы сваёй жонцы і нежанатаму брату Тамашу маёмасць і апеку над дзецьмі — дачкой Тэкляй і трыма сынамі — Антонам, Людвікам, Казімірам.

Пахаваны ў сямейным склепе ў Суботніцкім парафіяльным касцёле.

## Спасылкі 
* Жамыслаўль: краязнаўчы даведнік

Катэгорыя:Павятовыя маршалкі ашмянскія
Сезон 2017/2018 «Камунальніка-МДУ» Магілёў

У сезоне 2017—2018 жаночы валейбольны клуб «Камунальнік-МДУ» з Магілёва прымаў удзел у наступных турнірах:
* Чэмпіянат Беларусі 2017/2018 (**5-е месца**).

## Склад каманды 
* Анастасія Волкава (1998; 178)
* Маргарыта Валчкова (1999; 168)
* Вікторыя Паўлюковіч (1998; 180)
* Марыя Шапялевіч (1999; 181)
* Яна Скараход (1999; 178)
* Кацярына Даўкарт (1998; 178)
* Ганна Барынава (1998; 180)
* Анастасія Шрамук (1999; 180)
* Крысціна Ермалаева (1999; 182)
* Анастасія Ціткова (2001; 178)
* Анастасія Лешык (1992; 182)
* Вікторыя Ганчаронак (1996; 175)
* Яўгенія Бяржаніна (1998; 181)
* Аліна Хіліманюк (2000; 176)
* Паліна Самусенка (1998; 163)
* Ганна Саўлук (1997; 176)
* Паліна Калістратава (1998) 

## Трэнеры каманды 
* Мікалай Густыр (галоўны трэнер)
* Максім Гайшун (трэнер)
* Анастасія Лешык (трэнер)

## Гл. таксама 
* Сезон 2016/2017 «Камунальніка-МДУ» Магілёў
* Сезон 2018/2019 «Камунальніка-МДУ» Магілёў

## Спасылкі 
* Kommunalnik Mogilev 
* Коммунальник-МГУ 2017/18
2017/2018
Камунальнік Магілёў
Катэгорыя:2017 год у Магілёве
Катэгорыя:2018 год у Магілёве
Ян Казімір Умястоўскі

**Ян Казімір Умястоўскі** (; ? — 1659) — дзяржаўны дзеяч Рэчы Паспалітай.

## Біяграфія 
Паходзіў з шляхецкага роду Умястоўскіх герба Рох III. Ян Казімір у 1633 годзе быў дэпутатам на элекцыйным сойме па выбранні на польскі сталец Уладзіслава IV, дэпутатам фіскальнага трыбунала ў Вільні (1635).

Атрымаў у спадчыну ад бацькі ў 1646 годзе маёнткі ў Інфлянтах з цэнтрам Нандэльштадт.

Служыў земскім пісарам берасцейскім і рэгентам Вялікай літоўскай канцылярыі (1648). На элекцыйным сойме па выбранні каралём Яна II Казіміра быў выбраны дэпутатэм *ad pacta conventa* і суддзёй *compositi judicii*.

У 1654 г. — земскі суддзя і падкаморый берасцейскі.

У маі — чэрвені 1655 г. — маршалак надзвычайнага варшаўскага сойма ад ВКЛ.

Пасля сябе пакінуў усю маёмасць сыну Яну Фабіяну.

## Зноскі 
## Спасылкі 
* Jan Kazimierz Umiastowski

Катэгорыя:Маршалкі Сойма Рэчы Паспалітай
Катэгорыя:Падкаморыя берасцейскія
Катэгорыя:Суддзі земскія берасцейскія
Ян Казімір
Ян Геранім Тадэвуш Умястоўскі

**Ян Геранім Тадэвуш Умястоўскі** (каля 1720 — ) — маёр літоўскай артылерыі, гаспадарчы дзеяч у Ашмянскім павеце ВКЛ.

## Біяграфія 
Належаў да роду Умястоўскіх, які паходзіў з-пад Варшавы і меў літоўскую лінію. Сын Эрнэста Вільгельма. 

Асеў на Ашмяншчыне, значна павялічыў свае зямельныя ўладанні. У 1760 годзе купіў ад Стэфана Кунцэвіча маёнтак Апіта-Талькоўшчыны, а ў 1764 годзе — Заранкоўшчыну каля Геранёнаў.

У 1769 годзе чашнік Валынскага ваяводства, згаданы як гаспадар фальварка Татаршчызна Аляс Талькаўшчызна.

У тэстаменце ад 25 кастрычніка 1769 года прасіў пахаваць яго ў Геранёнскім касцёле.

Другая жонка — Мар’яна Багеньская. Вядомыя 5 сыноў і 3 дачкі Яна Гераніма Умястоўскага, у т.л. Тамаш Умястоўскі і Якуб Умястоўскі.

Ян Геранім
Карштэйны

**Карштэйны** — шляхецкі род невядомага герба. Па родаваму паданню паходзілі з Шведскага каралеўства, былі на ваеннай службе ў прускім і польскім войску.

## Літаратура 
Катэгорыя:Расійская арыстакратыя